**Renta Group** on suomalainen rakennusalan yritys, joka vuokraa rakentajille ja teollisuuteen erilaisia koneita, tiloja, telineitä, sääsuojia ja työmaapalveluita. Yritys on kone- ja laitevuokrauksessa markkinakakkonen Suomessa. Yritys on perustettu alkuvuonna 2016 ja se on kasvanut vauhdikkaasti. Vuonna 2019 Renta kuului Suomen 500 suurimman yrityksen joukkoon ja sijoittui niiden joukossa kymmenen eniten liikevaihtoaan kasvattaneen yrityksen joukkoon.

Historia
--------

Yksi Rentan suomalaisista toimipisteistä
Alkuvuonna 2016 toimintansa aloittanut Renta Group syntyi yritysostoin. Ensimmäisiin yritysostoihin kuuluivat teline- ja sääsuojausalan Telinekymppi (nykyään Renta Telineet), työmaatiloja vuokraava Jasoca ja konevuokraamo Kehä-Kone, jotka kaikki siirtyivät Renta Groupiin henkilöstöineen ja omistajineen. Yrityksen pääomistaja oli pääomasijoittaja Intera Partners. Yrityksen perustamisessa avainhenkilöitä olivat Erkki Norvio, Kari Aulasmaa ja Kari Kallio, jotka olivat työskennelleet aiemmin Ramirentillä. Norviota on pidetty kansainvälisestikin yhtenä alansa uranuurtajana, sillä hän toimi Ramirentin ja sen edeltäjän A-Rakennusmiehen toimitusjohtajana ja hallituksen jäsenenä 30 vuoden ajan, oli viemässä A-Rakennusmiestä pörssiin ja kasvatti yrityksen liikevaihdon tyhjästä satoihin miljooniin euroihin. Myös aiemmin Inspectan toimitusjohtajana toimineella Aulasmaalla oli pitkä historia Ramirentiltä. Renta Groupin hallituksessa oli Norvion lisäksi muun muassa myös Kallio, joka oli Norvion seuraaja Ramirentin konsernijohtajana ja Telinekympin Juhani Kattilakoski.

Heidän yritysideansa oli perustaa Suomeen rakennuskoneiden ja -laitteiden vuokraamoverkosto, joka toimisi paikallisesti, olisi osittain työntekijöidensä omistama ja hyödyntäisi vuokraamisessa digitalisaatiota. Verkostoa oli tarkoitus kasvattaa myöhemmin muihin Pohjoismaihin. Renta Group aloitti toimintansa pääkaupunkiseudun teline- ja sääsuojausmarkkinoilla sekä työmaatilavuokrauksessa, mutta alkoi pian rakentaa vuokraamoverkostoa koko maahan. Ensimmäiset kalustovuokraamot avattiin Rovaniemelle, Ouluun, Kokkolaan, Seinäjoelle, Poriin, Turkuun, Vantaalle, Helsinkiin, Espooseen, Kotkaan ja Mikkeliin. Keväällä 2016 Rentalla oli 60 työntekijää. JoulukuussaRenta osti SSR Groupin koko konekaluston: erilaisia rakennuskoneita ja -laitteita työmaatiloista nostolaitteisiin. Samalla yhtiöt tekivät pitkäaikaisen vuokrasopimuksen, jonka ansiosta SSR Group sai käyttöönsä Rentan kalustot ja koneet koko maassa. Ensimmäisenä vuonna Rentan liikevaihto oli 20,9 miljoonaa euroa ja sillä oli 83 työntekijää.

Vuonna 2017 yhtiön liikevaihto kasvoi yli sata prosenttia ollen 45 miljoonaa euroa.

Alkuvuonna 2018 Renta osti Suomen Työmaapalvelut. Rentalla oli Suomessa 28 toimipaikkaa, ja niissä työskenteli yhteensä yli 200 henkilöä. Huhtikuussa Renta osti ruotsalaisen yleiskonevuokraamo Stål & Hyr Groupin, joka työllisti 130 henkilöä 13 toimipisteessään. Stål & Hyr osti elokuussa Hyrcenter I Nerike AB:n ja marraskuussa Aros Hyresmaskiner AB:n. Kauppojen jälkeen Stål & Hyr toimi 24 toimipisteessä. Lokakuussa Renta osti norjalaisen konevuokraamon Flexleie as:n, joka toimi Norjan länsirannikolla, Pohjois-Norjassa ja Oslon alueella sekä Ruotsissa Tukholman alueella. Yhtiöllä oli yhteensä 6 vuokraamoa.

Vuonna 2019 Rentan suurin omistaja oli pääomasijoittaja Intera Partners, joka omisti yrityksestä 60 prosenttia. Sen lisäksi yli 90 Rentan avainhenkilöä omisti yrityksen osakkeita. Renta kuului Suomen 500 suurimman yrityksen joukkoon ja sijoittui niiden joukossa kymmenen eniten liikevaihtoaan kasvattaneen yrityksen joukkoon, sen liikevaihto kasvoi 71 prosenttia ollen 184 miljoonaa euroa.

Syksyllä 2020 Renta toimi Suomen lisäksi Ruotsissa, Norjassa ja Puolassa.

Huhtikuussa 2021 Renta osti norjalaisen Byggesystemer-yhtiön, jolla oli 9 toimipisteessään 160 työntekijää. Kaupan jälkeen Renta työllisti Norjassa 220 henkilöä.  Marraskuussa Intera Partners myi Renta Groupin IK Partnersille. Myös Rentan johto ja avainhenkilöt uudelleensijoittivat yhtiöön.

Organisaatio
------------

Renta toimii Suomen lisäksi Ruotsissa, Norjassa, Tanskassa ja Puolassa. Vuonna 2022 Renta Group -konserni työllisti yli 1000 työntekijää 105 toimipisteessä. Konserniin kuuluu muun muassa Renta Oy ja Rentatelineet Oy.

Yrityksen toimitusjohtaja on ollut huhtikuusta 2016 lähtien Kari Aulasmaa. Sen hallitukseen kuului keväällä 2022 puheenjohtaja Alireza Etemadin lisäksi Maria Brunow ja Anna Vedin.

Tuotteet ja palvelut
--------------------

Valikoima Rentan vuokraamista työkaluista
Renta on yleiskonevuokraamo, jonka tarjontaan kuuluu muun muassa työmaatiloja, sääsuojia ja maarakennuskoneita: Volvo-kaivukoneita ja -pyöräkuormaajia alle 8 tonnin kokoluokissa ja 4–13-tonnisia Volvo-jyriä. Vuokrattavana on myös erilaisia työkaluja, kuten esimerkiksi käsityökaluja betonimyllyjä ja pyöräkuormaajia.

Toukokuussa 2017 Renta julkaisi asiakkailleen suunnatun Renta Easy -kalustonhallintasovelluksen, jonka avulla vuokrakalustoa voi hallita mobiililaitteilla. Sen avulla voi muun muassa tilata ja palauttaa vuokrakoneita, tarkastella vuokrakaluston kustannuksia työmaa kohtaisesti ja seuraamaan raskaan kaluston käyttöä ja sijaintia.

Lähteet
-------

1. 1 2 3 4 5 6  Renta Group Oy - Y-tunnus: 2732388-9 - Yritystiedot, taloustiedot, päättäjät & hallituksen jäsenet *www.finder.fi*. Viitattu 31.5.2022.
2. 1 2 3 4 5  Kauppalehti: Renta Group Oy *Kauppalehti*. Viitattu 31.5.2022.
3. 1 2 3  Yritys *Renta Suomi*. Viitattu 31.5.2022.
4. 1 2  Renta haastoi perinteisen rakennuskoneiden vuokrauksen antamalle paikallisille vuokraamoille vapauden ja kuluttajalle sovelluksen *Pääomasijoittajat*.  Arkistoitu 27.9.2020. Viitattu 16.5.2019.
5. ↑  Renta | Paikallinen konevuokraamo – koneet, tilat, telineet ja sääsuojat *Renta*. Viitattu 28.5.2018.
6. 1 2 3 4  Cramo ja Ramirent vaarassa - markkinakolmonen kasvaa pörssiyhtiöksi *Kauppalehti*. Viitattu 28.5.2018.
7. 1 2  Renta hakee kasvua – "Rakennuskonevuokraus on maraton-laji eikä sadan metrin spurtti" | Rakennuslehti *Rakennuslehti*.  29.1.2018. Viitattu 28.5.2018.
8. 1 2  sanna pekkonen: Talouselämä 500: Huipulta suunta on alas – Tällaisessa kunnossa Suomen suurimmat yritykset kohtaavat koronakriisin *Talouselämä*. Viitattu 12.5.2021.
9. ↑  Telinekymppi vaihtaa nimensä *Markkinointi & Mainonta*. Viitattu 29.5.2018.
10. 1 2   *www.kauppalehti.fi*. Viitattu 28.5.2018.
11. 1 2  Rentan väki Ramirentiltä *www.kauppalehti.fi*. Viitattu 28.5.2018.
12. 1 2 3  Työelämä | "Ei näin olisi saanut käydä", mietti Ramirentin Erkki Norvio, kun hän kuuli yrityksen myymisestä ranskalaisille – Nyt hän kertoo, miten rakennuskoneiden vuokrauksesta tehdään kannattava bisnes *Helsingin Sanomat*.  6.9.2020. Viitattu 12.5.2021.
13. ↑  SSR Group myy konekalustonsa Renta Groupille - Ajankohtaista | SSR *SSR*.  22.12.2016. Viitattu 29.5.2018.
14. ↑  Renta vahvistaa työmaapalveluitaan ostamalla Suomen Työmaapalvelut | Rakennuslehti *Rakennuslehti*.  3.1.2018. Viitattu 29.5.2018.
15. ↑  Svensk Rental - Stål & Hyr Group går samman med Aros Hyresmaskiner AB *www.svenskrental.se*. Viitattu 16.5.2019.
16. ↑  Renta ostaa konevuokraamon Norjasta *Rakennuslehti*.  9.10.2018. Viitattu 16.5.2019.
17. ↑  Arve Brekkhus: Renta kjøper alle aksjer i Byggesystemer *Bygg.no - Byggeindustrien*.  15.4.2021. Viitattu 12.5.2021. (norjaksi)
18. ↑  Lars Olav Rege: (+) Byggesystemer på Finnsnes har blitt kjøpt opp av Renta: – Nå blir vi landsdekkende *folkebladet.no*.  15.4.2021. Viitattu 12.5.2021. (norjaksi)
19. 1 2  Veera Honkanen: Renta myydään pääomasijoittajalta toiselle – Toimitusjohtaja: "Listautumista arvioitiin hyvin huolella" *Kauppalehti*. Viitattu 31.5.2022.
20. ↑  Renta Oy taloustiedot *www.asiakastieto.fi*. Viitattu 31.5.2022.
21. ↑  Yritys *Renta Telineet*. Viitattu 31.5.2022.
22. ↑  Renta avasi Tampereella - Koneporssi.com *www.koneporssi.com*. Viitattu 29.5.2018.
23. ↑  Renta hakee Kuopiosta kahden miljoonan euron liikevaihtoa *Savon Sanomat*.  5.4.2017.
24. ↑  Renta Easy palvelee työmaata - Renta Suomi. Viitattu 17.5.2021.
25. ↑  Renta Easy – Konevuokraamo taskussasi - Koneporssi.com *www.koneporssi.com*. Viitattu 16.5.2019.

Aiheesta muualla
----------------

* Yrityksen kotisivut